**เอกสารแนบท้าย**

**ประกาศคณะกรรมการพิจารณาตำแหน่งทางวิชาการ มหาวิทยาลัยเกษตรศาสตร์**

**เรื่อง แนวปฏิบัติในการขอตำแหน่งทางวิชาการ สำหรับพนักงานมหาวิทยาลัย**

**3. ลักษณะการมีส่วนร่วมในผลงานทางวิชาการเฉพาะด้าน**

 1) ผลงานรับใช้ท้องถิ่นและสังคม ผลงานการสอน และผลงานนวัตกรรม ให้ใช้ลักษณะการมีส่วนร่วม และแบบแสดงหลักฐานการมีส่วนร่วมในผลงานทางวิชาการ ตามข้อ 2

 2) ผลงานสร้างสรรค์ด้านสุนทรียะ ศิลปะ และผลงานศาสนา ผู้ขอต้องเป็นผู้ดำเนินการหลัก และมีส่วนร่วมในผลงานทางวิชาการตามหลักเกณฑ์ที่ ก.พ.อ. กำหนด

 **ผู้ดำเนินการหลัก (main author)** หมายถึง บุคคลซึ่งมีบทบาทและความรับผิดชอบสำคัญในการออกแบบงานวิชาการนั้น กำหนดโครงร่างเนื้อหาสาระสำคัญของงาน และควบคุมการดำเนินการ หรือในกรณีผลงานสร้างสรรค์ด้านสุนทรียะ ศิลปะ ให้หมายความรวมถึงผู้ลงมือดำเนินการด้วยตนเองด้วย

 3) การลงนามรับรองการมีส่วนร่วมในผลงานทางวิชาการ หากมีการเสนอผลงานทางวิชาการที่มีผู้ร่วมงานหลายคนจะต้องให้ผู้ร่วมงานทุกคนลงนามรับรองว่าแต่ละคนมีส่วนร่วมในผลงานเรื่องนั้นร้อยละเท่าใด รวมทั้งระบุบทบาทหน้าที่และความรับผิดชอบในผลงานนั้น ทั้งนี้ หากไม่สามารถติดต่อผู้ร่วมงานให้ลงนามรับรองได้ครบทุกคนให้ดำเนินการดังนี้

 3.1) ในกรณีที่ไม่สามารถติดต่อผู้ร่วมงานทุกคนให้ลงนามรับรองได้ ให้ระบุจำนวนผู้ร่วมงานทุกคน และให้ถือว่าผู้ร่วมงานทุกคนมีส่วนร่วมในผลงานทางวิชาการเท่าเทียมกัน

 3.2) ในกรณีผู้ร่วมงานบางคนไม่สามารถลงนามรับรองการมีส่วนร่วมในผลงานทางวิชาการได้ ให้มีการลงนามรับรองโดยหัวหน้าภาควิชา หรือคณบดี และผู้ขอเป็นอย่างน้อย พร้อมทั้งชี้แจงเหตุผลความจำเป็นที่ผู้นั้นไม่สามารถลงนามได้ หรือเหตุผลที่ไม่สามารถระบุการมีส่วนร่วมของผู้นั้นให้ชัดเจน เพื่อประกอบการพิจารณาด้วย ทั้งนี้ ให้คณะกรรมการผู้ทรงคุณวุฒิเพื่อทำหน้าที่ประเมินผลงานทางวิชาการและจริยธรรมและจรรยาบรรณทางวิชาการเป็นผู้พิจารณาเหตุผลความจำเป็นดังกล่าว

 การลงนามรับรองการมีส่วนร่วมในผลงานแต่ละเรื่อง เมื่อได้ลงนามรับรองแล้วจะเปลี่ยนแปลงไม่ได้

 หากตรวจพบภายหลังว่าผู้ขอกำหนดตำแหน่งระบุการมีส่วนร่วมไม่ตรงกับความเป็นจริงจะถือว่าการกระทำของผู้นั้นเข้าข่ายผิดจริยธรรมไม่เหมาะสมที่จะได้รับการพิจารณาแต่งตั้งให้ดำรงตำแหน่งทางวิชาการ โดยให้มหาวิทยาลัยสอบหาข้อเท็จจริงและดำเนินการทางวินัยต้อไป

**แบบแสดงหลักฐานการมีส่วนร่วมในผลงานทางวิชาการเฉพาะด้าน (แบบร้อยละ)**

ผลงานทางวิชาการเฉพาะด้าน

 󠄀󠄀 󠄀󠄀◻󠄀󠄀 󠄀ผลงานสร้างสรรค์ด้านสุนทรียะ ศิลปะ 󠄀◻ 󠄀󠄀 ผลงานศาสนา

เรื่อง..............................................................................................................................................................

ผู้ร่วมงานจำนวน.........คน แต่ละคนมีส่วนร่วมดังนี้ :

|  |  |  |
| --- | --- | --- |
| **(1)****ชื่อผู้ร่วมงาน** | **(2)****ปริมาณงานร้อยละ** | **(3)****รายละเอียดบทบาทและหน้าที่ความรับผิดชอบ** |
|  |  |  |

 ลงชื่อ................................................

 (................................................)

 ลงชื่อ................................................

 (................................................)

 ลงชื่อ................................................

 (................................................)

 ลงชื่อ................................................

 (................................................)